trykning
Trykning, spinning, formgivnings- og bearbejdningsproces af metalplader. Trykning er en rumlig udformning af en metalplade, som foregår ved, at man gradvis trykker pladen op omkring en patron, som har det færdige emnes indvendige form; patronen er ofte fremstillet af hårdt træ. Trykning starter ved emnets bund, hvorefter man gradvis arbejder sig frem til den færdige form. Processen udføres på en almindelig drejebænk eller på specielle trykkebænke.
Se også dybtrækning.